Bishkek — O‘sh trassasini qor ko‘chkilari xavfidan xoli qilish ishlari davom etmoqda. Bu haqda Qirg‘iziston Favqulodda vaziyatlar vazirligi ma’lumot bergan. Ma’lum qilinishicha, 23 fevral kuni trassaning 246-kilometrida artilleriya yordamida yo‘l chetidan 70 ming kub metr qor tushirilib, yo‘q qilingan. Xabar qilishlaricha, 20-24 fevral kunlari davomida bu trassada jami 1 million 117 ming kub metr qor massasi yo‘q qilingan.